

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2015.gada 28.maijā Nr.**219**

(prot.Nr.**11**, **6**.§)

**Par apropriācijas pārdali**

Pamatojoties uz likuma “Par pašvaldībām” 21.panta pirmās daļas 2.punktu, Daugavpils pilsētas domes 2015.gada 30.aprīļa lēmumu Nr.173 “Par jauniešu Zinātkāres centra „Zili Brīnumi” izveidošanu un deleģēšanas līguma ar biedrību “Vidzemes inovāciju un uzņēmējdarbības centrs” noslēgšanu”, Daugavpils pilsētas domes 2015.gada 30.janvāra saistošo noteikumu Nr.8 „Par Daugavpils pilsētas pašvaldības budžetu 2015.gadam” 8.punktu, kurš nosaka, ka budžeta izpildītājs var izstrādāt un iesniegt pieprasījumu par pašvaldības budžeta apropriācijas pārdali starp pamatbudžeta programmām/pasākumiem un izdevumu kodiem atbilstoši ekonomiskajām kategorijām - kodu pirmās zīmes ietvaros, ja šīs izmaiņas neierobežo iespēju sasniegt programmu/ pasākumu rezultatīvos rādītājus, un tiek nodrošināts pašvaldības budžeta līdzekļu efektīvs izlietojums, kas nerada nodokļu, komunālo maksājumu un citus iestādes parādus, ņemot vērā Daugavpils pilsētas domes Finanšu komitejas 2015.gada 21.maija sēdes protokolu Nr.11, atklāti balsojot: PAR – 10 (V.Bojarūns, A.Broks, A.Gržibovskis, R.Joksts, J.Lāčplēsis, A.Nikolajevs, D.Rodionovs, A.Samarins, R.Strode, J.Zaicevs), PRET – nav, ATTURAS – nav, **Daugavpils pilsētas dome nolemj:**

1. Samazināt pašvaldības budžeta apropriāciju Daugavpils pilsētas pašvaldības iestādei „Latviešu kultūras centrs” (reģ.Nr.90000077556, juridiskā adrese: Rīgas iela 22A, Daugavpils) 37 501 *euro* apmērā un apstiprināt ieņēmumu un izdevumu tāmes grozījumus 2015.gadam, saskaņā ar pielikumu.

2. Novirzīt līdzekļu 37 501 *euro* apmērā biedrībai „Vidzemes inovāciju un uzņēmējdarbības centrs” (reģ.Nr.40008169402, juridiskā adrese: Jāņa Poruka iela 8, Cēsīs) deleģēšanas līgumā noteikto uzdevumu izpildei un apstiprināt ieņēmumu un izdevumu tāmi 2015.gadam, saskaņā ar pielikumu.

3. Daugavpils pilsētas domes Finanšu nodaļai lēmuma 1. un 2.punktos izdarītos grozījumus iekļaut Daugavpils pilsētas pašvaldības budžetā 2015.gadam.

Pielikumā:

1. Daugavpils pašvaldības iestādes „Latviešu kultūras centrs” pamatbudžeta ieņēmumu un izdevumu tāmes grozījumi 2015.gadam.
2. Daugavpils pilsētas domes pamatbudžeta ieņēmumu un izdevumu tāme 2015.gadam.

Domes priekšsēdētājs *(personiskais paraksts)*  J.Lāčplēsis